Diari Oficial de la Generalitat Valenciana


Sumari del DOGV 5385, del 10-11-2006 (2006/12459)

RESOLUCIÓ de 18 de setembre de 2006, del director general de Farmàcia i Productes Sanitaris, per la qual es declara la caducitat de l'autorització d'obertura d'una nova oficina de farmàcia.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12001


Data del document
:   18-09-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * Crevillent
    * farmacologia
    * acte administratiu

RESOLUCIÓ de 18 de setembre de 2006, del director general de Farmàcia i Productes Sanitaris, per la qual es declara la caducitat de l'autorització d'obertura d'una nova oficina de farmàcia. [2006/12716]  
En l'annex I de la Resolució de 17 de gener de 2006, del director general de Farmàcia i Productes Sanitaris, per la qual es publica l'adjudicació de les autoritzacions per a l'obertura de noves oficines de farmàcia, consta que M. Ángeles Vía Sosa és adjudicatària d'una nova oficina de farmàcia al municipi de Crevillent.  
L'article 1 del Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia, establix que la persona .adjudicatària d'una autorització per a l'obertura d'una oficina de farmàcia ha de designar en el termini improrrogable de tres mesos, comptats a partir del dia següent al de la notificació, el local per a l'obertura i s'entén que, si no ho fa, renuncia a l'autorització i perd, per tant, el dret a l'obertura.  
L'esmentat termini es va iniciar en data 11 de juliol de 2005, dia següent al de la publicació en el Diari Oficial de la Generalitat Valenciana de l'esmentada resolució de 17 de gener de 2005 del director general de Farmàcia i Productes Sanitaris, per la qual cosa, transcorregut en excés el termini per a la designació dels locals, ha d'entendre's, segons que establix l'article 1 del Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia.  
Amb data 11 d'octubre del 2005, Mª Ángeles Via Sosa, va sol·licitar la suspensió del termini per a la designació dels locals per a l'obertura de la nova oficina de farmàcia al municipi de Crevillent.  
Amb data 27 d'octubre de 2005, la Direcció General de Farmàcia li va denegar la petició de suspensió del termini de tres mesos per a la designació del local per a l'obertura de la nova oficina de farmàcia.  
Amb data 2 de desembre de 2005, Mª Ángeles Via Sosa, va interposar recurs d'alçada contra la denegació de la petició de suspensió del termini de tres mesos per a la designació del local per a l'obertura de la nova oficina de farmàcia.  
Mitjançant una resolució del secretari autonòmic per a l'Agència Valenciana de la Salut de data 15 de març de 2006, es desestima el recurs d'alçada interposat per Mª Ángeles Via Sosa contra la resolució del director general de Farmàcia i Productes Sanitaris de 27 d'octubre de 2005, per mitjà de la qual es denega a la recurrent la suspensió del termini de tres mesos per a designar el local en què fer efectiva l'autorització d'obertura de la nova oficina de farmàcia al municipi de Crevillent, per la qual cosa, transcorregut en excés el termini per a la designació dels locals, ha d'entendre's, que Mª Ángeles Via Sosa ha renunciat a l'autorització, i ha perdut, en conseqüència el seu dret a l'obertura.  
Per tot això, resolc:  
Primer  
Revocar l'adjudicació per a l'obertura d'una oficina de farmàcia al municipi de Crevillent, atorgada a M. Ángeles Vía Sosa, qui ha renunciat a l'autorització i ha perdut, per tant, el dret a l'obertura.  
Segon  
Ordenar, d'acord amb el que establix l'article 11 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, la incorporació de l'autorització al següent procés d'adjudicació que convoque esta direcció general sense que calga fer un altre còmput d'habitants.  
Que es notifique esta resolució a la persona interessada i que es publique en el Diari Oficial de la Generalitat, amb l'advertència que no exhaurix la via administrativa i que, en contra, es pot interposar un recurs d'alçada davant del secretari autonòmic per a l'Agència Valenciana de la Salut, en el termini d'un mes comptat a partir del dia següent al de la data de notificació.  
València, 18 de setembre de 2006.. El director general de Farmàcia i Productes Sanitaris: José Luis Gomis Gavilán.